9. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 12171 της 25/25 Νοεμ. 1970  (ΦΕΚ Β΄ 848) Περί τρόπου βεβαιώσεως λιποταξίας ή παρανόμου απουσίας επί πλοίων υπό Ελληνικήν Σημαίαν ως και υπό ξένην ελληνικών συμφερόντων συμβεβλημένων μετά του Ναυτικού Απομαχικού Ταμείου. Έχοντες υπ’ όψιν: Το άρθρ. 66 παρ. 2 του «Ποινικού και Πειθαρχικού Κώδικος Εμπορικού Ναυτικού», αποφασίζομεν: Καθορίζομεν ως κάτωθι την διαδικασίαν βεβαιώσεως των παραβάσεων λιποταξίας (άρθρ. 6) και παρανόμου απουσίας εν ώρα φυλακής (άρθρ. 4). Α΄.Βεβαιώσεως τελέσεως λιποταξίας 1.Επί τη τελέσει λιποταξίας κατά το άρθρ. 6 του Ποινικού και Πειθαρχικού Κώδικος Εμπορικού Ναυτικού, λόγω συνεχούς απουσίας πέραν των δύο ημερών ή κατά τον απόπλουν, ο πλοίαρχος του υπό Ελληνικήν σημαίαν εμπορικού πλοίου, προβαίνει εις την βεβαίωσιν της πράξεως δια συντάξεως ειδικής εκθέσεως, ως υπόδειγμα υπ’ αριθ. 1. 2.Η συμπλήρωσις της ειδικής εκθέσεως βεβαιώσεως λιποταξίας, λαμβάνει χώραν τη συμπράξει ως δευτέρου Αξιωματικού - Γραμματέως, του Υπάρχου ή Υποπλοιάρχου προκειμένου περί παραβάτου ανήκοντος εις τον κλάδον προσωπικού καταστρώματος ή γενικών υπηρεσιών και του Α΄. Μηχανικού προκειμένου περί προσωπικού του κλάδου μηχανής. Εν αδυναμία εκπληρώσεως καθηκόντων Γραμματέως των ως άνω Αξιωματικών, προσλαμβάνονται ως Γραμματείς αντιστοίχως οι επόμενοι εις την ιεραρχίαν Αξιωματικοί. 3.Το πρωτότυπον της εν λόγω εκθέσεως μετά ή άνευ του ναυτικού φυλλαδίου ή διαβατηρίου, κατατίθεται κατά τα αναγραφόμενα εις το υπόδειγμα υπ’ αριθ. 1. Επί του ημερολογίου επικολλάται ακριβές αντίγραφον της εκθέσεως και αναγράφεται παν έτερον συμπληρωματικόν στοιχείον. 4.Ουδεμία ετέρα ενέργεια θα λαμβάνη χώραν πέραν των ανωτέρω δια την διαπίστωσιν της λιποταξίας. Εάν δι’ οιονδήποτε λόγον δεν κατέστη δυνατή η τήρησις της κατά τα ανωτέρω αναγραφομένης συνοπτικής διαδικασίας, θα ενεργώνται τα υπό των γενικών διατάξεων προβλεπόμενα. 5.Η έναρξις του χρόνου υπολογισμού της επιβαλλομένης υπό των Πειθαρχικών Συμβουλίων ποινής, άρχεται από της παρουσιάσεως του ενδιαφερομένου ενώπιον Λιμενικής Αρχής εν τη ημεδαπή ή του Πρωτοβαθμίου Πειθαρχικού Συμβουλίου προς κίνησιν της πειθαρχικής διαδικασίας. 6.Η αρμοδία Διεύθυνσις του Υπουργείου Εμπορικής Ναυτιλίας, λαμβάνουσα την έκθεσιν του πλοιάρχου, διαβιβάζει αυτήν εις τον αρμόδιον Εισαγγελέα δια την ποινικήν δίωξιν και αντίγραφον αυτής εις το Πρωτοβάθμιον Πειθαρχικόν Συμβούλιον δια την πειθαρχικήν δίωξιν. 7.Επί λιποταξίας τελεσθείσης εκ πλοίου υπό ξένην σημαίαν Ελληνικών συμφερόντων, συμβεβλημένου μετά του Ναυτικού Απομαχικού Ταμείου, ο Έλλην πλοίαρχος αυτού, έχων εκ του νόμου υποχρέωσιν μηνύσεως της πράξεως κατά το άρθρ. 38 παρ. 3 του Ποινικού και Πειθαρχικού Κώδικος Ε.Ν., συντάσσει τη συμπράξει του αμέσως επομένου εν τη ιεραρχία εις τον οικείον κλάδον Έλληνος Αξιωματικού, ως ανωτέρω εν παρ. 2, ειδικήν μηνυτήριον αναφοράν, ως το υπόδειγμα υπ’ αριθ. 2. Η εν λόγω αναφορά κατατίθεται εις την Λιμενικήν ή Προξενικήν Αρχήν του λιμένος ένθα έλαβε χώραν η λιποταξία, και εν αδυναμία εις την ιδίαν Αρχήν του πρώτου επομένου λιμένος κατάπλου. Εάν δι’ οιονδήποτε λόγον δεν κατέστη δυνατή η τήρησις της αναφερομένης συνοπτικής διαδικασίας, ο πλοίαρχος παρουσιάζεται εις τας ιδίας Αρχάς, αίτινες εφαρμόζουν τας γενικώς επί καταγγελίας αξιοποίνου πράξεως ισχυούσας διατάξεις. Αι παρ. 5 και 6 εφαρμόζονται αναλόγως. Β΄.Βεβαίωσις παρανόμου απουσίας 1.Επί διαπιστώσεως παρανόμου απουσίας κατά το άρθρ. 4 του Ποινικού και Πειθαρχικού Κώδικος Εμπορικού Ναυτικού, εφ’ όσον αύτη ετελέσθη εν τη ημεδαπή και είχεν ως συνέπειαν την απουσίαν του ναυτικού κατά τον απόπλουν του πλοίου, ο πλοίαρχος του πλοίου προβαίνει εις συμπλήρωσιν ειδικής εκθέσεως κατά το υπόδειγμα υπ’ αριθ. 3. 2.Επί διαπιστώσεως της απουσίας προ του απόπλου και εφ’ όσον υφίσταται διαθέσιμος, κατά την κρίσιν του πλοιάρχου, χρόνος, η έκθεσις κατατίθεται εν πρωτοτύπω εις την Λιμενικήν Αρχήν και εν αντιγράφω επικολλάται εις το ημερολόγιον του πλοίου. Προκειμένου περί διαπιστώσεως της απουσίας εν πλω ή εν λιμένι ένθα δεν υφίσταται Λιμενική Αρχή η συνταχθείσα έκθεσις επιδίδεται εις την Λιμενικήν Αρχήν του πρώτου λιμένος κατάπλου. Εάν η απουσία διεπιστώθη μετά τον απόπλουν και το πλοίον προορίζεται δια την αλλοδαπήν, ο πλοίαρχος επιδίδει την συνταχθείσαν έκθεσιν εις την Λιμενικήν ή Προξενικήν Αρχήν του πρώτου λιμένος κατάπλου εν τη αλλοδαπή. «3.Αι παρ. Α2 έως 4 εφαρμόζονται αναλόγως». «4.Η έναρξις του χρόνου υπολογισμού της επιβαλλομένης υπό των Πειθαρχικών Συμβουλίων ποινής άρχεται από της ημερομηνίας κατασχέσεως του ναυτικού φυλλαδίου του ναυτικού υπό (Αντι της σελ. 150,01(γ) Σελ. 150,01(δ) Τεύχος 600-Σελ. 1 Ποινικός και Πειθαρχικός Κώδικας 19.Β.β.8-9 τινος Λιμενικής Αρχής ή του Αρχηγείου Λιμενικού Σώματος». Η παρ. 3 αντικατεστάθη ως άνω και η παρ. 4 προσετέθη δια της υπ’ αριθ. 2190 της 20 Ιαν./8 Φεβρ. 1973 (ΦΕΚ Β΄ 169 αναδημ. ΦΕΚ Β΄ 301/7 Μαρτ. 1973) αποφ. Υπ. Ναυτ. Μεταφορών κλπ. (Ακολουθούν δύο υποδείγματα εκθέσεων βεβαιώσεως λιποταξίας και εν βεβαιώσεως παρανόμου απουσίας). 